Priloga 1

**OPIS SODELOVANJA PODJETIJ V PROJEKTU**

**''RAZVOJ CELOVITEGA POSLOVNEGA MODELA ZA DELODAJALCE ZA AKTIVNO IN ZDRAVO STARANJE (POLET)''**

**Kohezijska regija Vzhodna Slovenija**

|  |
| --- |
| 1. KRATEK OPIS PROJEKTA |

Z namenom sledenja usmeritvam EU na področju aktivnega in zdravega staranja ter reševanja problematike nizke stopnje delovne aktivnosti starejših zaposlenih in visokega deleža bolniških odsotnosti zaposlenih, bo v projektu *»Razvoj celovitega poslovnega modela za delodajalce za aktivno in zdravo staranje zaposlenih (POLET)«* **razvit in v 120 podprtih podjetjih implementiran inovativen celovit poslovni model za delodajalce za aktivno in zdravo staranje zaposlenih**, ki bo delodajalcem iz Kohezijske regije Vzhodne Slovenije (KRVS) pomagal pri načrtovanju, izvajanju in evalvaciji ukrepov za ravnanje s starejšimi zaposlenimi in za zmanjševanje odsotnosti z dela. Cilj projekta je v podprtih podjetjih zmanjšati odsotnost z dela (absentizem) za 10 %, glede na izhodiščno stanje.

V projektu vključeno podjetje bo na podlagi **analize stanja** v podjetju **pridobilo individualiziran načrt ukrepov za aktivno in zdravo staranje zaposlenih**, **stalno strokovno podporo** in **svetovanje** pri vpeljavi posameznih ukrepov, **izobraževanja** za predstavnike/vodstvo ter **praktična orodja in strokovno-informativna gradiva** za pomoč pri izvajanju določenih ukrepov za aktivno in zdravo staranje.

Projekt se bo v podjetjih izvajal **od marca 2019 do maja 2022**.

Projekt se v sklopu dela s podjetji **deli na 2 sklopa**, vsak traja **20 mesecev**. Vsako podjetje aktivno sodeluje le v I. ali II. sklopu.

|  |
| --- |
| 2. KAJ PODJETJE PRIDOBI S SODELOVANJEM V PROJEKTU POLET? |

|  |
| --- |
| 1. Brezplačno analizo stanja na področju aktivnega in zdravega staranja ter odsotnosti (absentizem) z dela.
 |
| 1. **Individualiziran program in načrt**, ki bo vseboval že obstoječe ukrepe podjetja na področju aktivnega in zdravega staranja ter priporočene ukrepe glede na rezultate analize stanja.
 |
| 1. **Brezplačno svetovanje in strokovno podporo** pri načrtovanju, izvajanju in vrednotenju posameznih ukrepov s strani **multidisciplinarnega tima strokovnjakov** s področij psihologije, ergonomije, managementa in promocije zdravja na delovnem mestu.
 |
| 1. **Brezplačno usposabljanje in izobraževanje delodajalcev in zaposlenih** s področij aktivnega in zdravega staranja ter odsotnosti z dela.
 |
| 1. **Dostop do strokovno-informativnih gradiv in praktičnih podpornih orodij** za pomoč pri upravljanju s področjem aktivnega in zdravega staranja ter odsotnosti z dela.
 |
| 1. **Priporočila delodajalcem za aktivno in zdravo staranje zaposlenih.**
 |

|  |
| --- |
| 3. TERMINSKI NAČRT DELA |

Kratek opis posameznih faz znotraj posameznega sklopa:

* *\*v II. sklopu se faze oz. aktivnosti v PP ponovijo*

|  |
| --- |
| 4. KAJ SE V PROJEKTU PRIČAKUJE OD PODJETIJ? |

* S **podjetjem oz. kontaktno osebo iz podprtega podjetja** si želimo **tesnega sodelovanja in redne komunikacije** pri vpeljavi individualiziranega programa v podjetje. Prizadevali si bomo, da se z našo strokovno podporo in pomočjo izbrani ukrepi čim lažje in hitreje uvedejo, saj se bo slednje odražalo tako v izboljšanih medsebojnih odnosih, večji aktivnosti in boljšemu počutju zaposlenih kot tudi v zmanjšanem izostajanju z dela.
* Z namenom oblikovanja individualiziranega programa in načrta ukrepov za vaše podjetje bomo od **vas potrebovali tudi nekatere podatke o podjetju in zaposlenih** (npr. odstotek bolniških odsotnosti, starostna struktura zaposlenih), s katerimi bomo skrbno in zaupno ravnali.
* Želimo si **angažiranosti in visoke motivacije** podjetja za vpeljavo sprememb v obliki ukrepov in drugih aktivnosti na področju aktivnega in zdravega staranja, saj bo slednje ključno za uresničevanje ciljev in ukrepov, ki si jih bo podjetje zastavilo, kot tudi glavnega projektnega cilja, t.j. zmanjšanje odsotnosti z dela za 10 %.
* Zaradi obvez do poročanja, ki ga imamo projektni partnerji do posredniškega telesa (MDDSSZ), bo vaša **naloga redno poročanje** o izvajanju posameznih korakov in aktivnosti v skladu z akcijskim načrtom, ki ga bomo skupaj oblikovali ob začetku projekta.
* Z namenom večje ozaveščenosti in informiranosti na področju aktivnega in zdravega staranja želimo, da se kot podjetje/predstavnik podjetja **udeležite 10-ih izobraževanj**, ki bodo organizirana v času projekta.

|  |
| --- |
| 5. KAKO SE PRIJAVITI K SODELOVANJU? |

Vabimo vas, da izpolnite prijavni obrazec (*Priloga: 2\_Prijavnica\_PP\_Polet\_30.01.2019) Prijava k sodelovanju*), ga **natisnete,** **podpišete in žigosate ter skeniranega in izpolnjenega v Wordovi različici pošljete na elektronski naslov** marija.horvat@zds.si. Prijave za sodelovanje bomo zbirali do **11.2.2019** oziroma po tem datumu do zapolnitve mest, to je do števila 60 podjetij.

Komisija bo pregledala vse prispele prijave in jih točkovala v skladu s **Kriteriji za nabor podprtih podjetij**, ki so v Prilogi 3. V primeru, da različna podjetja dosežejo isto število točk, si z namenom zagotovitve **raznolikosti sodelujočih podprtih podjetij** pridružujemo pravico za izbor podjetij, ki imajo večji delež starejših zaposlenih, bolniške odsotnosti in še ne izvajajo ukrepov na področju aktivnega in zdravega staranja.

Izbrana podprta podjetja bodo o tem obveščena po elektronski pošti predvidoma do 22.2.2019. Izbrana podprta podjetja bodo povabljena k podpisu **Dogovora o sodelovanju** in obvezni udeležbi vsaj enega predstavnika podjetja na predstavitvenem srečanju, ki bo potekalo predvidoma v mesecu marcu 2019 in na katerem bodo podrobneje predstavljeni način sodelovanja s podprtimi podjetji ter posamezne projektne aktivnosti.

Na voljo smo vam za dodatne informacije (tel.: 01/563 48 88 ali e-mail: marija.horvat@zds.si).

V upanju na uspešno sodelovanje vas lepo pozdravljamo.

Jože Smole

Generalni sekretar ZDS